《听斗谷宗侯琵琶歌》
明代·来复

我与宗侯相遇时，乃在长安客舍里。
宗侯弱冠我尚幼，相留夜宿常同被。
是时来生对弹棋，屡愧负进讶技师。
两三青衣善丝竹，日来劝酒向客屋。
手抱琵琶不敢弹，为有伦挚正当局。
宗侯手取抽拨续，徐把安膝笑转轴。
长拂小撚两三弹，凉风满屋声谡谡，为我一弹鹧鸪曲。
转声促轸音更悲，如百指按弦声高低。
大弦如涛小弦雨，莺雏凤踠相唤飞。
曲声婉转复激楚，云是古传吴叶儿。
余韵綯嘈凝不散，多少宫商弦上换。
忽听千兵赴阵，甲马行跚跚，转似隔壁几个好女伤春坐愁
叹。
侯家第宅东城偏，父子兄弟皆好贤。
邀我几醉如渑酒，兄弟列坐鸣管弦。
坐中搊筝兼吹笛，声声倚和真的历。
总道同经内府传，才说琵琶皆不敌。
回首长安已几年，三春老尽杏花天。
近时二三友人探春信，复与宗侯相周旋。
一闻此声意俱醉，归乃谓余之言然。
谁知枯木娇如语，谁知雅弄将琴侣。
河间虚对三雍宫，定陶枉摘铜丸鼓。
铜丸摘鼓声冬冬，枞金戛玉徒雍容。
只好新安查八十，近时京都李瞎翁。
天工一夜推送三人音弄入我手，使我一弹一饮自废蓬蒿中
。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。